炔烴

炔烴係種有機化合物，屬唔飽和嘅烴，有至少一個碳-碳三鍵，通式係CnH2n-2。

反應 
炔烴係個有碳-碳三鍵嘅化合物，可以發生加成反應。加氫先變烯烴，再產生烷烴。炔烴加鹵素或者鹵化氫可以出鹵代烴。

如果炔烴加水嘅話，首先會變烯醇。但因爲氧嘅電負性大過碳，所以碳-氧雙鍵穩定過碳-碳雙鍵，於是變成羰基化合物。如果係乙炔嘅話，會變乙醛，其他嘅炔烴會出相應嘅酮。

末端炔烴同內部炔烴
如果碳-碳三鍵嘅位置係碳鏈嘅末端，咁樣就係末端炔烴啦。

如果三鍵嘅位置係碳鏈嘅中間，咁就算內部炔烴。